S.Novruzov. Bir çox xarici ölkələrin təcrübəsi öyrənilmişdir. Vaxtilə biz 5 il bu qanunun üzərində işləmişik. İndi orada xırda detallar var ki, bu detalları çıxartmaq da olar, dəyişmək də. Məsələn, Amerika Birləşmiş Ştatlarının Konqresində belədir ki, əgər 300 dollar civarında hədiyyə daxil olursa, o, hədiyyəni evinə apara bilər. Hədiyyənin qiyməti 300 dollardan yuxarıdırsa, hədiyyə orada qalmalıdır və o, artıq parlamentin mülkiyyəti hesab olunur. Bizdə indi bunu 50 manat civarında müəyyən etdilər. Təbii ki, mən hesab edirəm, bu o qədər uyğun deyil. Burada bu məbləğ məsələsinə baxıla bilər. Yaxud orada digər xırda detallar var. Mən hesab edirəm ki, onlarla bağlı qərarlar olmalıdır.